Nie eens brand kan matriek-slimkop se drome verwoes nie | Belle la vita
← Toe bak ek maar beskuit
Die grootste geskenk is binne-in die persoon langs jou →
Posted on October 10, 2016	by Annabelle Lombard
Profiel onderhoud vir Maroela Media
14 Januarie was ŉ gewraakte dag. ŉ Dag wat vir áltyd in haar geheue geëts sal bly. Sy het daardie dag met net haar skooltas en -klere in haar hand staan en kyk hoe ŉ verwoestende brand alles vernietig – elke besitting, en enigiets wat ŉ mooi herinnering verewig het. Die brand het nie net haar blyplek verwoes nie; nou sou almal van haar weet, dat sy al vir jare haar swaarkry wegsteek. Sy het gegryp wat niemand van haar kan vat nie: haar toekoms.
Sasha-Lee is vanjaar ŉ matriekleerder aan die Hoërskool Riebeeckrand in Randfontein. Sy is onderhoofmeisie en tweede onder die top-tien. In Maroela Media se soeke na die top-matriekpresteerders vir 2016 het Sasha-Lee se verhaal, waarin ŉ mens tussen die lyne veel meer lees as wat in haar woorde geskryf staan, ons harte aangegryp.
Steeds, ten spyte van al die seer, is sy ŉ uitskieter-matrikulant met ŉ 11 vakke wat onderskeidings in al 11 verwag. Die rekordeksamen-uitslae is immers reeds gedeeltelik bekend en sy spog reeds met onderskeidings in Engels, wiskunde, lewensoriëntering, inligtingstegnologie, ekonomie, geografie, fisiese wetenskappe, lewenswetenskappe, besigheidstudies en rekeningkunde. Dis nog net Afrikaans wat haar naels laat kou.
Indien jy meer wil weet of betrokke wil raak, kontak Maroela Media deur ŉ e-pos te stuur namaroela@maroelamedia.co.za.